29 ноември

**Бъдещи финансисти присъстваха на разглеждането на търговски спор, свързан с договор за франчайз, в Окръжен съд-Варна**

Студенти от трети курс, специалност „Финанси“ в Икономическия университет – Варна, заедно със своите преподаватели проф. д-р Маргарита Бъчварова и ас. Милена Цветковска, днес се срещнаха със съдия Цвета Павлова от Търговското отделение на Окръжен съд – Варна. Преди това те присъстваха на разглеждането на търговски спор, свързан с договор за франчайз. Бъдещите финансисти имаха възможност да научат повече за практическите аспекти на изучаваните правни дисциплини.

Това е поредното посещение по проекта "Младите и правосъдието", в който си партнират ИУ и Окръжния съд във Варна.

Тази седмица техни колеги ще присъстват на разглеждането на наказателно дело в Окръжен съд-Варна.